राष्ट्रपति डोनाल्‍ड ट्रम्प ने कहा कि 5 नवंबर को ईरान के खिलाफ सभी प्रतिबंध फिर से पूरी तरह लागू कर दिए जाएंगे, जिन्हें परमाणु समझौते के कारण हटा दिया गया था. ईरान के साथ परमाणु समझौते से अलग होने के बाद ट्रम्प ने सभी देशों से ईरान से तेल का आयात बंद करने या प्रतिबंधों का सामना करने की चेतावनी दी थी. ईरान के एक स्कूल में पढ़ाने वाले पेचमान सरफनेजाद का कहना है कि वह कल्पना भी नहीं कर सकते कि इतनी तेजी से कीमतें बढ़ेंगी. समझ में नहीं आ रहा कि क्या करें, क्योंकि वे बच्चों के लिए चावल भी खरीद पाने में सक्षम नहीं हैं और किराया भी नहीं दे पा रहे हैं.